દિવસ દરમિયાન આપણે ઘણી બધી પ્રવૃતિ અને કાર્ય કરતા હોઇએ છીએ. અમુક પ્રવૃતિ કે કાર્ય આપણને પૂર્ણ કરવામાં ઓછો સમય લાગે છે તો અમુકમાં ઘણો બધો સમય આપણે આપવો પડતો હોય છે. પ્રવૃતિ કે કાર્ય પૂર્ણ કરવા માટે ! કયારેક હાથ પર લીધેલું કાર્ય ફટાફટ પુરૂ થઇ જતું હોય છે તો વળી કયારેક કાર્ય પૂર્ણ કરવામાં આપણે ઘણોબધો સમય લેતા હોઇએ છીએ ! અમુક કામ કરવામાં આપણને કંટાળાનો ભાવ જન્મે એવું પણ બને તો ચોક્કસ એવા પણ કાર્યો હોય છે કે જે હાથ પર લેવામાં, કરવામાં આપણને ખુબ મઝા આવે છે ! દિવસ દરમિયાન જેટલા પણ કાર્યો પુરા કરવાનું આપણે નક્કી કર્યુ હોય અને તેટલા કાર્યો જો આપણે સરસ રીતે સમય મર્યાદામાં પૂર્ણ કરી લઇએ તો ખુબ પરમ સંતોષની લાગણી આપણે અનુભવતા હોઇએ છીએ. તેનાથી વિપરીત જો આ કાર્યો પૈકી અમુક પૂર્ણ કરવાના બાકી રહી જાય તો આપણને ઘણી વખત ગુસ્સા, ખિન્નતા કે હતાશાની લાગણી પણ થતી હોય છે મહેસુસ. આવું શા માટે થાય છે કે થયું છે તે સવાલનો જવાબ મેળવવા માટે આપણે તીવ્રતાથી કોશિશ કરીએ તો ઘણા બધા મહત્વના મુદ્દા કે બાબતોનો આપણને પરીચય મળતો હોય છે કે જે આગળ પર આપણને આવતો હોય છે ખુબજ ઉપયોગમાં ! હાથ પર કામ લઇએ અને ન માત્ર સમયસર પણ એ પૂર્વે એ જો આપણે પૂર્ણ કરી શકીએ તો સોનામાં સુગંધ ભળે ! કરીએ પ્રયત્ન આ વાતને ખુબ સરસ રીતે સમજવાનો અને એ માટે ઉપયોગી પ્રયુકિતઓ વિશે માહિતગાર થવાનો પણ !